Държавен вестник, бр. 22, 2018 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  22
(2) За целите на ал. 1 инвестиционният по­
средник идентифицира и оценява по подходящ 
начин обстоятелствата, свързани с клиентите, 
на които възнамерява да предлага услуги, 
както и техните нужди, с цел да осигури, че 
интересите им няма да бъдат засегнати поради 
друг търговски или финансов интерес.
(3) За целите на ал. 1 инвестиционният 
посредник идентифицира групите от клиен­
ти, за които финансовият инструмент или 
услугата не са подходящи, предвид техните 
нужди, характеристики и цели.
(4) Когато инвестиционният посредник 
възнамерява да продава или да препоръчва 
финансови инструменти, създадени от лица, 
спрямо които се прилагат изискванията на 
Директива 2014/65/ЕС, той предприема не­
обходимите мерки, за да получи съответната 
информация, която е необходима за разбиране 
и надлежно запознаване с естеството и харак­
теристиките на финансовия инструмент, за да 
осигури разпространението му в съответствие 
с нуждите, характеристиките и целите на 
определения целеви пазар.
(5) Когато инвестиционният посредник 
предлага финансови инструменти, създадени от 
лица, спрямо които не се прилагат изисквани­
ята на Директива 2014/65/ЕС, той предприема 
необходимите мерки, за да получи адекватна 
и надеждна информация, с цел да осигури 
разпространение на продукта в съответствие 
с характеристиките, целите и нуждите на оп­
ределения целеви пазар. Когато информацията 
не е публично достъпна, инвестиционният 
посредник, който разпространява продукта, 
предприема всички подходящи мерки, за да 
получи информацията от лицето, което създава 
финансовия инструмент, или от негов агент.
(6) За целите на ал. 5 публично достъпна 
информация е информацията, която е ясна, 
надеждна и е изготвена с цел изпълнение 
на регулаторни изисквания за разкриване 
на информация, като изискванията съглас­
но Директива 2003/71/ЕС на Европейския 
парламент и на Съвета от 4 ноември 2003 г. 
относно проспекта, който следва да се пуб­
ликува, когато публично се предлагат ценни 
книжа или когато се допускат ценни книжа 
до търгуване, и относно изменение на Дирек­
тива 2001/34/ЕО (OB, L 345/64 от 31.12.2003 г.) 
или Директива 2004/109/ЕО на Европейския 
парламент и на Съвета от 15 декември 2004 г. 
относно хармонизиране изискванията за про­
зрачност по отношение на информацията за 
емитентите, чиито ценни книжа са допуснати 
за търгуване на регулиран пазар (OB, L 390/38 
от 31.12.2004 г.).
(7) Изискванията по предходните алинеи 
се прилагат пропорционално за финансови 
инструменти, предлагани както на първи­
чен, така и на вторичен пазар, в зависимост 
от степента на достъпност на публичната 
информация и сложността на финансовия 
инструмент.
(8) Инвестиционният посредник използва 
информацията, получена от лицата, които 
създават финансови инструменти, и инфор­
мацията за своите клиенти, за да определи 
целевия пазар и стратегията за разпростра­
нение на финансовия инструмент.
Чл. 24. (1) Инвестиционният посредник 
поддържа и прилага механизми и процедури 
за спазване на приложимите изисквания съг­
ласно ЗПФИ и актовете по прилагането му, 
включително относно разкриването на инфор­
мация, извършването на оценка за уместност и 
оценка за целесъобразност, относно стимулите 
и управлението на конфликти на интереси, 
когато определя обхвата на финансовите 
инструменти и на услугите, които предлага 
или препоръчва на клиентите и съответния 
целеви пазар, както и когато възнамерява да 
предлага или препоръчва нови продукти или 
при промяна в предлаганите услуги.
(2) Инвестиционният посредник извършва 
периодичен преглед и актуализира прилагани­
те от него правила, процедури и механизми 
за разпространение на финансови инстру­
менти с цел да осигури, че те продължават 
да са подходящи и да изпълняват целите, за 
които са създадени, като при необходимост 
предприема мерки за тяхната актуализация.
Чл. 25. (1) Инвестиционният посредник 
извършва периодичен преглед на финансовите 
инструменти и продукти, които предлага или 
препоръчва, както и на услугите, които пре­
доставя, като взема предвид всяко събитие, 
което може съществено да засегне потенциал­
ния риск за целевия пазар.
(2) При извършване на прегледа по ал. 1 
инвестиционният посредник преценява най-
малко дали продуктът или услугата продължа­
ва да отговаря на нуждите, характеристиките 
и целите на целевия пазар, както и дали 
стратегията за разпространение продължава 
да е подходяща.
(3) В случай че при извършване на преглед 
по ал. 1 инвестиционният посредник установи, 
че погрешно е определил целевия пазар за 
конкретен финансов инструмент или услуга 
или че финансовият инструмент или услугата 
вече не отговаря на характеристиките на це­
левия пазар, включително когато съответният 
финансов инструмент стане неликвиден или 
силно нестабилен поради промени на пазара, 
инвестиционният посредник преразглежда и 
определя отново целевия пазар и/или актуали­
зира правилата, процедурите и механизмите за 
разпространение на финансови инструменти.
Чл. 26. Звеното по съответствие с норма­
тивните изисквания на инвестиционния по­
средник извършва наблюдение и периодичен 
преглед на процедурите за управление на 
продуктите с цел установяване на всякакъв 
риск от неизпълнение от инвестиционния 
посредник на задълженията по този раздел.